joelniklaus/EU_Wikipedias huggingface dataset:
Vaihtoehto EU:lle Tiedotuskeskus

Vaihtoehto EU:lle Tiedotuskeskus (VEU) on suomalainen vuonna 1991 perustettu järjestö, jonka tavoitteena on tuoda esiin vaihtoehtoista kriittistä tietoa Euroopan unionin kehityksestä. VEU jakaa tietoa EU:sta ja sen päätöksenteosta sekä edistää kansalaiskeskustelua unionista.

Perustettaessa Vaihtoehto EY:lle -järjestöstä kasvoi Suomen laajin EY-jäsenyyttä vastustava liike. Järjestöön meni mukaan kansalaisliikkeiden ja puolueiden aktiiveja varsin laajalta pohjalta. Toisin kuin pienemmät vastaavat ryhmät VEU jatkoi toimintaansa hävityn kansanäänestyksen jälkeen. Vuonna 1996 se osallistui omalla listallaan Suomen ensimmäisiin europarlamenttivaaleihin saaden 47 687 ääntä (2,12%). VEU:n kymmenhenkisellä listalla oli ehdokkaita useista puolueista (mm. Sami Aaltonen, Thomas Wallgren ja Asser Siuvatti), mutta järjestön vasemmistoliittolaiset päättivät osallistua vaaleihin puolueensa omalla listalla. Yhdistys julkaisee neljä kertaa vuodessa ilmestyvää lehteä Vaihtoehto EU:lle (ISSN 1235-7189). Lehti aloitti vuonna 1992.

Puheenjohtajat
Ulla Klötzer (–2005)
Urho Kittilä (2005–2006)
Lea Launokari (2006–2007)
Mirva Tossavainen (2007–2008)
Olli Salin (2008–2013)
Arjo Suonperä (2013–2019)
Miguel López (2019 -)

Lähteet

Aiheesta muualla
Vaihtoehto EU:lle

EU-kriittisyys Suomessa
A (Andy Scott’s Sweet)

A on Andy Scott's Sweetin, joksi Sweet-yhtyettä tuolloin kutsuttiin, studioalbumi vuodelta 1992.

Kappaleet

Do As I Say (Scott/McNulty) 
Am I Ever Gonna See Your Face Again (Brewster/Neeson/Brewster) 
Stand Up (Scott/McNulty) 
Nouveau Rockstar (Scott/McNulty) 
Natural (Scott/Bradford) 
Mind (Mann/McNulty) 
Marshall Stack (Scott/McNulty) 
Red Tape (Scott/McNulty/Mann/Schopf) 
When Friends Fall Out (Scott) 
Is It True (Mann/McNulty) 
Dangerous Game (McNulty) 
Crüdley Mott (Scott/McNulty/Mann/Schopf/Brown)

Kokoonpano

Andy Scott: kitara, laulu
Mal McNulty: laulu
Steve Mann: kitara, kosketinsoittimet, taustalaulu
Jeff Brown: basso, taustalaulu
Bodo Schopf: rummut, perkussio, huuliharppu

Sweetin albumit
Vuoden 1992 albumit
The Answer (Andy Scott's Sweet)

The Answer on Andy Scott's Sweetin albumi vuodelta 1995. Sweet-yhtye käytti nimestään tuolloin kyseistä muotoa erottuakseen Brian Connollyn erillisestä Brian Connolly's Sweet -yhtyeestä.

Vaikka levyä markkinoitiin uutena albumina, se sisältää pääasiassa vuoden 1992 A-albumin kappaleita sekä niiden uusia versioita.

Kappaleet

X-Ray Specs (ennenjulkaisematon versio)                           
Marshall Stack (ennenjulkaisematon versio)                       
Red Tape                             
Mind
Do As I Say                          
When Friends Fall Out                
Natural
Am I Ever Gonna See Your Face Again (Maxi-CD-versio)  
Is It True (ennenjulkaisematon versio)                           
Nouveau Rockstar
Stand Up (ennenjulkaisematon versio)                          
Dangerous Game                       
I Don't Want To Say Goodnight         
Do As I Say                        
Stand Up

Lähteet

Viitteet 

Sweetin albumit
Vuoden 1995 albumit
Alive And Gigging

Alive And Gigging on Andy Scott's Sweetin livealbumi, joka nauhoitettiin Hannoverissa Saksassa marraskuussa 1991 ja julkaistiin 1995. Myös video samasta konsertista on olemassa.

Kappaleet

1.Hell Raiser (Chinn/Chapman) 3:56
2.AC/DC (Chinn/Chapman) 3:58
3.X-Ray Specs (Ole Evenrude) 3:56 
4.Sweet F.A. (Connolly/Tucker/Scott/Priest) 5:21 
5.The Six Teens (Chinn/Chapman) 4:24 
6.Burn On The Flame (Connolly/Tucker/Scott/Priest) 4:16
7.Cockroach (Connolly/Tucker/Scott/Priest) 5:16
8.Action (Connolly/Tucker/Scott/Priest) 3:49
9.Love Is Like Oxygen (Scott/Griffin) 7:11 
10.Set Me Free (Andy Scott) 6:17 
11.Block Buster (Chinn/Chapman) 4:00
12.Teenage Rampage (Chinn/Chapman) 3:57
13.Introduction 1:36
14.Fox On The Run (Connolly/Tucker/Scott/Priest) 5:17
15.Ballroom Blitz (Chinn/Chapman) 4:39

Lähteet

Vuoden 1995 konserttitallenteet
Sweetin albumit
Ed Sandford

Ed Michael Sandford (s. 28. elokuuta 1928) on entinen kanadalainen jääkiekkoilija. Hän voitti vuonna 1947 Ontario Hockey Associationin parhaalle pelaajalle myönnettävän Red Tilson Trophyn. 

Sandfordin pitkäaikaisin NHL-seura oli Boston Bruins, jossa hän aloitti vuonna 1947. Myöhemmin hän pelasi lyhyesti myös Detroit Red Wingsissä ja Chicago Black Hawksissa. Hän oli 1950-luvulla mukana viidessä perättäisessä NHL-tähdistöottelussa.

Aiheesta muualla 
 Legends of Hockey: Ed Sandford 

Kanadalaiset jääkiekkoilijat
Vuonna 1928 syntyneet
Elävät henkilöt
Glitz, Blitz And Hitz

Glitz, Blitz and Hitz on Andy Scott's Sweetin vuonna 1996 julkaistu studioalbumi, jolla yhtye versioi uudelleen vanhoja Sweet-klassikoita.

Kappaleet

1.Action (Connolly/Tucker/Scott/Priest) 3:43
2.Blockbuster (Chinn/Chapman) 3:26
3.Fox On The Run (Connolly/Tucker/Scott/Priest) 3:31
4.Teenage Rampage (Chinn/Chapman) 3:43
5.Love Is Like Oxygen (Scott/Griffin) 4:25 
6.The Six Teens (Chinn/Chapman) 4:28
7.The Ballroom Blitz (Chinn/Chapman) 4:06
8.Hellraiser (Chinn/Chapman) 3:23
9.Wig Wam Bam (Chinn/Chapman) 1:49
10.Little Willy (Chinn/Chapman) 2:52
11.Turn It Down (Chinn/Chapman) 3:14 
12.Peppermint Twist (J.Dee/H.Glover) 3:44
13.Love Is Like Oxygen (Ext. version) (Scott/Griffin) 8:28

Muusikot

Andy Scott: kitara, laulu
Chad Brown: laulu
Steve Mann: kosketinsoittimet, kitara
Jeff Brown: basso, laulu
Bruce Bisland: rummut

Sweetin albumit
Vuoden 1996 albumit
Finnoil

Finnoil oli suomalainen öljy-yhtiö ja huoltoasemaketju. Yhtiön perusti E-liikkeen keskusyhtiö Osuustukkukauppa vuonna 1964 nimellä E-Öljyt ja sen ensimmäiseksi toimitusjohtajaksi valittiin Toivo Kulomäki OTK:n silloisen pääjohtajan Eero Salovaaran toimesta. E-kirjain viittasi ns. edistysmieliseen osuustoimintaan. Se ylläpiti E-huoltamojen ketjua, joista ensimmäiset olivat turkulaisen vuonna 1963 ostetun Fuel-yhtiön peruja. Tunnuksena oli punainen ja valkopunareunainen, venytetty kuusikulmio, jonka sisällä oli valkoinen E-liikkeen kirjain.

Yhtiön nimeksi oli viime hetkiin saakka ollut vaihtoehtona OTK:n rautakaupparyhmästä Renlundista johdettu R-Öljyt. OTK:ssa oli pohdittu myös mahdollisuutta ottaa käyttöön muissa pohjoismaissa toimineen osuustoiminnallisen OK-Oljekonsumenterna -öljy-yhtiön nimi. Muista öljy-yhtiöistä poiketen E-Öljyt ei houkutellut asiakkaita kylkiäisillä eikä suuren maailman tyylisillä myynninedistämiskampanjoilla, vaan OTK luotti jäsentensä ostouskollisuuteen, mikä säilyikin paljolti jäsenalennusten ansiosta.

Neste tuli vähemmistöosakkaaksi 1971. Vuonna 1973 Gulf jätti Suomen markkinat, jolloin E-Öljyt hankki siltä vajaat sata jakelupistettä. E-huoltamot tarjosivat TI- eli Tee Itse -halleilla mahdollisuuden omaan autonkorjaukseen. 1970-luvun lopulla E-huoltamojen määrä ylitti kahdensadan ja yhtiön markkinaosuus oli 12 % bensiinikaupasta. Vuodesta 1980 E-Öljyt toimitti Nesteen polttoaineet kymmenen vuoden ajan myös Suomalaiselle Energiaosuuskunnalle (SEO). Kaikkia SEO-yrittäjiä eivät kylläkään miellyttäneet punaisten työväen osuusliikkeen autojen säännölliset vierailut.

Yhtiön ja huoltamoketjun nimi muuttui Finnoiliksi vuonna 1984, kun Neste hankki yhtiöstä enemmistöosakkuuden. Finnoil oli Nesteen voiteluaineosaston käyttämä, vuonna 1960 rekisteröity nimi, Nesteelle se oli päätynyt tamperelaisen Autorin mukana. Finnoilin tunnukseksi tuli bensiinipistoolin näköiseksi tyylitelty F-kirjain, jossa oli bensiinipisara.

OTK:sta Ekaksi muuttunut yrityssaneeraukseen päätynyt osuuskunta myi Nesteelle loput Finnoilin osakekannasta tammikuussa 1992 ja yhtiö sulautettiin Kesoilin ja Unionin ohella Nesteeseen. Lopetushetkellä Finnoililla oli yli 200 osittain vanhentunutta huoltoasemaa ja ketjun markkinaosuus oli pudonnut 8,5 prosenttiin. Uusi omistaja alkoi muuttaa Finnoil-asemia Neste Kide -asemiksi.

Lähteet 

Neste
Suomessa toimineet huoltoasemaketjut
Edistysmielinen osuustoiminta
Perfect Dark Zero

Perfect Dark Zero on Raren kehittämä ja Microsoft Game Studiosin julkaisema ensimmäisen persoonan ammunta- ja hiiviskelypeli. Peli julkaistiin Xbox 360:lle konsolin julkaisun yhteydessä loppuvuodesta 2005.

Pelin tarina sijoittuu vuoteen 2020, aikaan kolme vuotta ennen alkuperäisen Perfect Darkin tapahtumia.

Arvioita 

The Guardian listasi pelin yhdeksi 30:stä kaikkien aikojen huonoimmista videopeleistä.

Lähteet 

2020-luvulle sijoittuvat videopelit
Vuoden 2005 videopelit
Ensimmäisen persoonan ammuntapelit
Hiiviskelypelit
Xbox 360 -pelit
WWE United States Championship

WWE United States Championship () on ammattipainin mestaruustitteli, joka on toiminnassa World Wrestling Entertainmentissa. Alun perin mestaruus on toiminut National Wrestling Alliancessa ja World Championship Wrestlingissä. Mestaruus on tällä hetkellä arvoltaan toiseksi korkein WWE Raw:ssa ja neljänneksi korkein WWE:ssä. Nykyinen mestari on Seth "Freakin" Rollins, joka voitti tittelin Bobby Lashleyltä Raw-ohjelmassa.

Historiaa 

WWE United States Championship tiedettiin aluksi NWA United States Heavyweight Championship nimellä ja siitä tuli alueellinen mestaruus, jota puolustettiin, mestaruudenkehittäjä promootiossa Mid-Atlantic Championship Wrestlingissä. Ensimmäiseksi mestariksi ilmoitettiin Harley Race 1. tammikuuta, 1975. Titteli korvasi nopeassa ajassa NWA Mid-Atlantic Heavyweight Mestaruuden korkeimpana mestaruutena promootiossa. Vuonna 1986 U.S. Mestaruudesta tuli promootion sekundaarinen mestaruus. Kun Ted Turner osti yhtiön ja uudestaan nimesi sen World Championship Wrestling:ksi marraskuussa 1988, titteli jatkoi sekundaarisena. Kun WCW irtautui NWA:sta, yhtiö vaihtoi tittelin nimeksi World Championship Wrestling (WCW) United States Heavyweight Championship tammikuussa 1991.

Maaliskuussa 2001 World Wrestling Federation osti World Championship Wrestlingin. Pian tämän jälkeen WCW/ECW liitot hajosivat "Invasion"in ollessa käynnissä. Tämän jälkeen titteli tiedettiin WCW United States Championship nimellä. Survivor Series 2001:ssä mestaruus yhdistyi WWE Intercontinental Championshipin kanssa, kun sen aikainen U.S. mestari Edge voitti Intercontinental mestarin Testin. Tämän seurauksena United States Mestaruudesta tuli toimeton. 

Heinäkuussa 2003 SmackDown!:in General Manager Stephanie McMahon otti tittelin takaisin käyttöön nimellä WWE United States Championship ja siitä tuli SmackDown! brändin sekundaarinen mestaruus. Titteli pysyi SmackDownissa 13. huhtikuuta 2009 asti. 13. huhtikuuta, 2009 titteli siirtyi RAW brändiin, kun tuolloinen mestari Montel Vontavious Porter arvottiin RAW'hon WWE Draftissa. Se siirtyi myöhemmin SmackDowniin kun Sheamus siirtyi Draftissa vuonna 2011. Mutta pian WWE Extreme Rules 2011 PPV tapahtumassa, Sheamus hävisi mestaruuden RAWin painijalle Kofi Kingstonille.

Nimet

Lista mestareista

Lista yhteenlasketuista mestaruuskausista

Tilastoja

Katso myös 
 WWE Championship
 World Heavyweight Championship
 ECW Championship
 WWE Intercontinental Championship
 WWE Cruiserweight Championship

Lähteet 
1. http://www.wwe.com/inside/titlehistory/unitedstates/
2. http://www.wrestleview.com/info/ustitle.shtml
3. http://www.hoffco-inc.com/wwe/thist/us.html 
4. http://www.thewrestlingarchive.net/north-america/wwe/titles/wwe-united-states-championship-history.htm

Viitteet

Aiheesta muualla 

Showpaini
Kautokeinon kapina (elokuva)

Kautokeinon kapina () on norjansaamelaisen Nils Gaupin ohjaama elokuva vuodelta 2008. Se sai ensi-iltansa Tromssan kansainvälisellä filmifestivaalilla tammikuussa 2008. Suomen ensi-ilta oli vuoden 2008 Sodankylän elokuvafestivaaleilla. Elokuvan suomennoksessa tapahtumapaikkaa kutsutaan norjalaisittain Kautokeinoksi, vaikka suomeksi kunnan nimi on oikeastaan Koutokeino.

Elokuvan tapahtumat sijoittuvat 1850-luvun Lappiin, ja erityisesti vuoden 1852 Koutokeinon kansannousun ympärille. Ohjaaja Gaupilla on henkilökohtainen yhteys tapahtumiin, sillä hän on itse yhden kapinallisen jälkeläinen.

Ruth-niminen kauppias (Mikael Persbrandt) myy viinaa alkoholismiin taipuville saamelaisille. Viinan ostamisesta syntyneet velat vaaditaan maksamaan poroilla. Elen-niminen saamelainen (Anni-Kristiina Juuso) kieltäytyy maksamasta kohtuutonta velkaa, sillä tämä tietäisi perinteisen elinkeinon loppumista. Ruth vangitsee osan velkaantuneista saamelaisista, Elen onnistuu vapauttamaan vangitut henkilöt oikeudessa. Kauppias vaatii poroja edelleen korvauksena, elinkeinon menettämisen pelossa saamelaiset eivät tähän suostu. Tapahtumat johtavat lopulta vuoden 1852 Koutokeinon kansannousuun.

Lähteet

Aiheesta muualla 
 
 
 

Vuoden 2008 saamelaiset elokuvat
Saamelaiset draamaelokuvat
Tullamore Dew

Tullamore Dew on yksi tunnetuimmista ja vanhimmista irlantilaisista viskimerkeistä.

Historia 
Michael Molloy perusti Tullamore Distillery -alkoholitehtaan vuonna 1829 Tullamoren kaupunkiin Offalyn kreivikuntaan. Tullamoren nimi perustuu iirinkielisiin sanoihin Tulach Mhór, joka tarkoittaa "isoa kukkulaa". 1800-luku oli tehtaan kasvun aikaa, ja erityisesti vuonna 1798 valmistunut Grand Canal, joka yhdistää Tullamoren Dubliniin, tarjosi hyvät logistiikkayhteydet viskin vientiin ja muuhunkin kaupankäyntiin.

Molloyn kuoltua vuonna 1887 tehdas siirtyi Dalyn perheen käsiin, ja tehtaan johto jäi kapteeni Bernard Dalylle. Hän oli kuitenkin innokkaampi urheilumies kuin tehtailija, joten hän jätti tehtaan johtovastuun Daniel E. Williamsille. Williams laajensi ja kehitti tehdasta huomattavasti, ja hänen perheestään tuli tehtaan merkittävä omistaja yhdessä Dalyjen kanssa. Williamsin nimikirjaimet D. E. W. antoivat nimen tehtaan tunnetuimmalle tuotenimelle Tullamore Dew'lle. Slogan "Give every man his Dew" pysyi pullojen etiketeissä vuosikausia. Viskiä vietiin laajalti Eurooppaan, etenkin Saksaan, Ranskaan ja Tanskaan, sekä Yhdysvaltoihin.

Vuonna 1919 voimaan astunut kieltolaki Yhdysvalloissa ja kauppasota Britannian kanssa 1930-luvulla romahduttivat viskin myynnin, ja myös Tullamore Dew'n kauppa hiipui. Vuonna 1947 D. E. Williamsin pojanpoika kävi Yhdysvalloissa ja toi mukanaan ajatuksen blended-viskin valmistamisesta ensimmäisenä irlantilaisena viskivalmistajana. Vaikka viski oli suhteellisen suosittua, kaupankäynnissä oli vaikeuksia. Vuonna 1959 Tullamoressa sijainnut tehdas suljettiin, ja tuotemerkki myytiin Powersille, joka siirsi tuotannon Corkin lähistölle. Nykyisin tuotemerkin omistaa Cantrell & Cochrane. Tullamore Dew -viskiä viedään noin 80 maahan. Sen vuosituotanto on noin 2,5 miljoonaa pulloa.

Tullamore Dew Heritage Centre 

Vuonna 1959 suljetun tehtaan paikalla Tullamoressa on nykyisin kaupungin ja sen viskinvalmistuksen historiaan keskittynyt museo Tullamore Dew Heritage Centre. Museo sijaitsee vuonna 1897 valmistuneessa rakennuksessa. Museossa on pysyvä näyttely viskinvalmistuksesta ja kaupungin historiasta sekä pubi ja matkamuistomyymälä. Näyttely esittelee viskinteon vaiheet, kuten mallastamisen, pullotuksen ja korkituksen, sekä viskin kypsennysprosessin.

Lähteet

Aiheesta muualla 
 Tullamore Dew -sivusto
 Tullamore Dew Heritage Centre -sivusto

Viskit
Irlannin museot
Alkoholijuomamerkit
Irlantilaiset juomat
The Doobie Brothers

The Doobie Brothers on yhdysvaltalainen rockyhtye, joka perustettiin 1970-luvun alussa. Yhtye aloitti boogie-rockilla mutta siirtyi 1970-luvun puolivälissä pehmeään souliin.

Historia
The Doobie Brothers syntyi, kun kalifornialainen countryrockyhtye Pud hajosi vuonna 1969. Kitaristi-laulaja Tom Johnston ja rumpali John Hartman jatkoivat soittamista yhdessä basisti Dave Shogrenin ja kitaristi Patrick Simmonsin kanssa, ja yhtye otti marihuanasätkästä (engl. doobie) nimekseen The Doobie Brothers.

The Doobie Brothers sai suosiota Etelä-Kaliforniassa ja levytyssopimuksen Warnerilta vuonna 1970. Se julkaisi esikoisaltuminsa The Doobie Brothers vuonna 1971, mutta se ei vielä menestynyt. Yhtyeen toinen albumi Toulouse Street (1972) myi jo paremmin, ja myös singlet ”Listen to the Music” ja ”Jesus Is Just Alright” menestyivät. Kolmas albumi The Captain and Me (1973) oli edellistäkin suurempi menestys, ja singlet ”Long Train Coming” ja ”China Grove” nousivat Yhdysvaltain singlelistan top-10:een. Yhtye sai ensimmäisen listaykkössinglensä ”Black Water” neljänneltä albumiltaan What Were Once Vices Are Now Habits (1974).

Yhtye uudisti tyyliään seuraavan albuminsa Stampede (1975) jälkeen funkin ja jatsahtavan popin suuntaan, ja albumi Takin’ It to the Streets (1976) myi platinaa. Yhtyeen eniten myynyt albumi on Minute by Minute (1978), joka pysytteli Yhdysvaltain albumilistan kärjessä viisi viikkoa ja tuotti singlehitin ”What a Fool Believes”. Myös albumi One Step Closer (1980) myi platinaa.

The Doobie Brothers tiedotti vuonna 1982 lopettavansa uransa jäähyväiskiertueen jälkeen. Yhtye palasi yhteen vuonna 1987 ja teki konserttikiertueen. Sitä seurasi albumi Cycles (1989), jolla soitti yhtyeen kokoonpano 1970-luvun alusta. The Doobie Brothers on jatkanut vaihtelevilla kokoonpanoilla konsertoimista ja levyttämistä 2020-luvulle asti.

Diskografia

Studioalbumit

Livealbumit

Kokoelma-albumit

Lähteet

Aiheesta muualla

 The Doobie Brothersin virallinen sivusto

Yhdysvaltalaiset hard rock -yhtyeet
Yhdysvaltalaiset country-yhtyeet
Grammy-palkinnon saajat
Aktiivisuuspedagogiikka

Aktiivisuuspedagogiikka on eräs opetuksen toteuttamisen tapa ja keino. 

Tässä tavassa opettaa oppilaan rooli opetuksessa halutaan aktiiviksi, jolloin opettajan tehtävä ei ole esiintymistä vaan olosuhteiden järjestelyä. Näin ollen oppilaan tai jopa aikuisen oppimisen uskotaan perustuvan lapsen tai aikuisen aitoihin kokemuksiin, joita hän on saanut leikkimällä, työtä tekemällä tai ilmiöitä tutkimalla. Ajatuksena on myös turvata lapsen tai aikuisenkin mahdollisuus osallistua aktiivisti oman toimintansa ohjaamiseen.

Historiaa
Eräänlaisena aktiivisuuspedagogiikan perustajana voidaan pitää John Deweytä, joka enemmän kuin kukaan toinen teoreetikko on vaikuttanut nykyisin vallalla olevaan ”uuden koulun” ajatukseen kaikkialla maailmassa. Tämä Deweyn aikuispedagogiikka on vaikuttanut muun muassa W. H. Kilpatriciin ja projektimetodiin sekä eurooppalaiseen ajatukseen työkoulusta, jonka luojina ovat toimineet J. Linghart, O. Decroly ja G. Kerschenstern.

Lähteet
Martti Helströmin blogi
 Martti Helström; Pedagogiikan aakkoset. Pedagogiikka 11.9.2007.
Hytönen, J.; Lapsikeskeisen kasvatuksen ydinkysymyksiä. Helsinki. WSOY. 2008.

Viitteet 

Pedagogiset mallit
Pelle Show

Pelle Show on suomalaismuusikko Kari Peitsamon studioalbumi. Se julkaistiin 1. helmikuuta 2001. Albumilla Peitsamo soittaa kitaraa ja laulaa. Muita muusikoita ei ole mukana.

Kappaleet 

 Show Me How to Rock'n'Roll
 Krapula Blues
 Pelle Show
 I Want to Be a Hell's Angel
 Uskon Creedenceen
 Mao Boogie
 Rip Off Blues
 Laulu väärästä nuotista
 Joo joo joo
 Vanha puhiseva urkuharmooni
 Liityn SKP:hen
 China Blues
 It's Gonna Be Allright
 Rock mopo
 Hoorray for pönäkkä
 Working Boy Blues
 For Eric

Kaikki sävellykset, sanoitukset ja sovitukset Kari Peitsamo.

Aiheesta muualla 

 Johanna Kustannuksen albumisivu 

Kari Peitsamon albumit
Vuoden 2001 albumit
Ned Fenlon

Edward "Ned" Fenlon (s. 7. lokakuuta 1903 – 19. syyskuuta 2010) oli yhdysvaltalainen poliitikko. Hän syntyi Michiganissa ja istui osavaltionsa lakiasäätävässä elimessä vuosina 1933–1938. 

Lakimieskoulutuksen saanut Fenlon toimi myös Michiganin piirituomarina vuosina 1951–1974. Hän tuki Mackinac Bridgen avaamista.

Lähteet 

Yhdysvaltalaiset poliitikot
Yli satavuotiaiksi eläneet yhdysvaltalaiset
Vuonna 1903 syntyneet
Vuonna 2010 kuolleet
Përmet

Përmet on kaupunki Albaniassa Gjirokastërin maakunnassa. Vuoden 2011 väestönlaskennan mukaan kaupungin asukasluku oli 10 614. Kaupunki tunnetaan ruokakulttuuristaan, viinistään ja rakistaan.

Përmet on albanialaisen jalkapalloseura SK Përmetin kotikaupunki, joka pelaa maan kolmannessa divisioonassa.

Lähteet

Aiheesta muualla

Albanian kaupungit
Albanian kunnat
Paatsjoen vesistö

Paatsjoen vesistö (vesistöaluetunnus 71) on Suomessa vesistöalue, jonka laskujoki Paatsjoki laskee Barentsinmeren Varanginvuonoon. Vesistöalueen pinta-ala on 18 403 neliökilometriä, josta 14 491,6 neliökilometriä kuuluu Norjan ja Venäjän puolelle. Alueen järvisyys on 12,38 %.

Vesistöalueen ensimmäisessä jakovaiheessa on seuraavat alueet tai valuma-alueet :
 Paatsjoen alaosan alue (Norjan puolella) (71.000N)
 Inarin alue (71.1)
 Paatarin–Mutusjärven alue (71.2)
 Vaskojoen valuma-alue (71.3)
 Ala-Ivalojoen alue (71.4)
 Ylä-Ivalojoen valuma-alue (71.5)
 Kirakkajoen valuma-alue (71.6)
 Menesjoen valuma-alue (71.7)
 Lemmenjoen valuma-alue (71.8)
 Kaamasjoen valuma-alue (71.9)

Lähteet

Viitteet
Bill Whittington

Bill Whittington (s. 11. syyskuuta 1949) on yhdysvaltalainen entinen autourheilija.

Hän voitti vuonna 1979 Le Mansin 24 tunnin kilpailun yhdessä veljensä Don Whittingtonin ja Klaus Ludwigin kanssa ajaessaan Porsche 935 -autoa. Klaus Ludwig tosin ajoi suurimman osan kilpailusta, jossa satoi rankasti. Billin Dale-veli oli myös autourheilija.

Bill omisti Blue Thunder Racing -tallin vuonna 1984 Randy Lanierin ja Marty Hinzen kanssa. Bill osallistui viidesti Indianapolis 500 -kilpailuun ja hänen paras sijoituksensa oli 14. sija.

Vuonna 1986 Bill tunnusti kiertäneensä veroja ja salakuljettaneensa marihuanaa Kolumbiasta Yhdysvaltoihin. Hänet tuomittiin 15 vuodeksi vankeuteen ja luovuttamaan seitsemän miljoonan dollarin omaisuutensa.

Le Mansin 24 tunnin ajon voittajat
Yhdysvaltalaiset autourheilijat
Vuonna 1949 syntyneet
Elävät henkilöt
William Donald Borders

William Donald Borders (9. lokakuuta 1913 – 19. huhtikuuta 2010) oli Yhdysvaltain katolisen kirkon Baltimoren arkkipiispa Marylandissa vuosina 1974–1989. Hän on myös toiminut Orlandon piispana Floridassa 1968–1974.

Borders vihittiin papiksi 18. toukokuuta 1940 ja piispaksi 14. kesäkuuta 1968. Bordersin seuraajana Baltimoren arkkipiispana oli William Henry Keeler.

Lähteet 

Katoliset arkkipiispat
Yhdysvaltalaiset katoliset piispat
Vuonna 1913 syntyneet
Vuonna 2010 kuolleet
Jussi K. Niemelä

Jussi Kalevi Niemelä (s. 1967 Pori) on suomalainen toimittaja ja tietokirjailija.

Niemelä on kuulunut Skepsis ry:n hallitukseen ja ollut Darwin-seuran puheenjohtaja.. Niemelä toimi Vapaa-ajattelijain liiton puheenjohtajana vuodesta 2008 marraskuuhun 2010. Hän toimi myös Vapaa ajattelija -lehden ja Suomen humanistiliiton lehden Humanistin päätoimittajana sekä Helsingin vapaa-ajattelijoiden puheenjohtajana.

Niemelä on julkaissut naistutkimusta arvostelevan pamfletin Keisarinnan uudet (v)aatteet yhdessä Osmo Tammisalon kanssa sekä uskontoa käsittelevän keskustelukirjan Kamppailu Jumalasta yhdessä Jaakko Heinimäen kanssa. Hän on toimittanut uusateismia käsittelevän kirjoituskokoelman Mitä uusateismi tarkoittaa?.

Elämä 

Oppivelvollisuuden jälkeen Niemelä on itseopiskellut. Hän harrasti nuorena rockmusiikkia ja on myöhemmin tehnyt sanoituksia muun muassa 22-Pistepirkolle ja Kuusumun Profeetalle. Niemelä on kääntänyt englanniksi 22-Pistepirkosta kertovan kirjan ja jatkanut Tiina Raevaaran kanssa edesmenneen Tapani Hietaniemen aloittamaa teoksen Ateismi käännöstyötä. 

Niemelä on vihreiden entinen jäsen. Hän erosi puolueesta vuonna 2010 vihreiden liiallisen islam-myönteisyyden vuoksi. Hän ei myöskään enää toimi järjestäytyneissä vapaa-ajattelija- ja humanistiliikkeissä.

Kirjallisuutta

Lähteet

Aiheesta muualla 
 Go Rin No Sho. Blogi.
 Muut blogit
 
 Kaisa Tanttu haastattelee Jussi K. Niemelää. Pod.fi 19.2.2010.

Suomalaiset ateistit
Suomalaiset humanistit
Suomalaiset skeptikot
Suomalaiset tietokirjailijat
Suomalaiset uskontokriitikot
Suomalaiset toimittajat
Vuonna 1967 syntyneet
Elävät henkilöt
Samulinniemi

Samulinniemi (vanhemmalta nimeltään Riihiniemi) on omakotialue ja Päijänteeseen työntyvä niemi Jyväskylässä Hämeenlahden kaupunginosassa. Varsinaisen niemialueen muodostavat kadut Samulinranta ja Saaranpolku. Osa alueen taloista on Päijänteen rannalla. Samulinniemen asuinalueella on jyväskyläläisten keskuudessa maine varakkaiden asuinalueena .

Lähteet 

Jyväskylän niemet
Päijänteen niemet
Kuokkala (Jyväskylä)
Hämeenlahti
Teresita Román de Zurek

Teresita Román de Zurek (29. joulukuuta 1925 – 2. toukokuuta 2021) oli kolumbialainen kulttuuripersoona. Hän julkaisi paikallisten ruokien reseptejä keittokirjoissa, jotka ovat saavuttaneet suosiota ulkomaillakin.

Román de Zurek oli kotoisin Cartagena de Indiasista, jonka kunniapormestari hänestä tehtiin vuonna 2006. Hänet tunnettiin niin ikään laajasta nukkekokoelmastaan.

Lähteet

Keittokirjailijat
Kolumbialaiset henkilöt
Vuonna 1925 syntyneet
Vuonna 2021 kuolleet
Norfolk Admirals

Norfolk Admirals on ECHL-liigaa pelaava seura, joka perustettiin vuonna 2000. Seura pelaa kotiottelunsa Norfolk Scope -nimisellä areenalla. Admirals toimii NHL-joukkue Carolina Hurricanesin ja AHL-joukkue Chicago Wolvesin farmijoukkueena. Seura siirrettiin ECHL-liigaan vuonna 2015, kun sen paikan AHL:ssä otti San Diego Gulls. Admiralsin omistaa Ken Young.

Nykyinen joukkue
(Tilanne 18. marraskuuta 2022)

Joukkueenjohto 
 Päävalmentaja: Rod Taylor 
 Apuvalmentaja & Toimitusjohtaja: Ryan McGinnis 
 Fysiikkavalmentaja: Dillon Campbell 
 Huoltopäällikkö: Aaron Hoffmeyer 
 Jääkiekkotoiminnanjohtaja: Brad Jones 

Lähde: EliteProspects

Lähteet 

Entiset AHL-seurat
ECHL-seurat
Yhdysvaltalaiset jääkiekkoseurat
Virginian urheilu
Vuonna 2000 perustetut urheiluseurat
Deutsche Vaterlandspartei

Deutsche Vaterlandspartei (Saksan isänmaanpuolue, DVP) oli puolue, joka toimi Saksan keisarikunnassa lyhyen aikaa ensimmäisen maailmansodan loppuaikoina. Se perustettiin vuonna 1917 vastareaktiona Saksan valtiopäivien rauhaa kannattaneelle päätöslauselmalle. Puolueen perustajajäseniin lukeutuivat Wolfgang Kapp, Alfred von Tirpitz, Johann Albrecht zu Mecklenburg ja Alfred Hugenberg. Puolue ajoi kansallismielistä linjaa ja vastusti maailmansodan lopettamiseen tähtääviä rauhanneuvotteluja. Huippukaudellaan kesällä 1918 Deutsche Vaterlandsparteilla oli yli 1,25 miljoonaa jäsentä. Puolue lakkautettiin marraskuun vallankumouksen jälkeen 10. joulukuuta vuonna 1918. 

Saksalaiset puolueet
Äärioikeistolaiset puolueet
The New Wave

The New Wave on ranskalaisen houseyhtye Daft Punkin ensimmäinen single, joka julkaistiin vuonna 1994. Kappaletta ei julkaistu kolmen vuoden päästä julkaistulla albumilla Homework, vaikka singlen b-raitana ollut kappale Alive julkaistiin kyseisellä albumilla. Single julkaistiin myös 12-tuumaisena vinyylilevynä.

Sisältö 
 The New Wave (edit)
 The New Wave (alkuperäinen)
 Assault
 Alive

Daft Punkin kappaleet
Vuoden 1994 kappaleet
Teknillisten tieteiden akatemia

Teknillisten tieteiden akatemia (TTA) on vuonna 1957 perustettu suomalainen tekniikan tiedeakatemia, jossa on noin 460 jäsentä. Teknillisten tieteiden akatemian esimies on vuodesta 2014 lähtien ollut professori Ilkka Pöyhönen. TTA:n tavoitteena on edistää teknillistieteellistä tutkimusta sekä sen kautta tukea Suomen teollisuutta ja luonnonvarojen hallittua ja kestävää hyödyntämistä.

TTA ja Svenska tekniska vetenskapsakademien i Finlandin (STV) yhdistivät toimitilojaan ja lisäsivät yhteistyötä vuonna 2008 Tekniikan Akatemia -säätiöön (TAF). TTA ja STV kuuluvat Suomen Tiedeakatemiat -katto-organisaatioon yhdessä Suomalaisen Tiedeakatemian ja Suomen Tiedeseuran kanssa. Suomen Tiedeakatemiat edustaa Suomea tieteen kansainvälisissä kattojärjestöissä.

TTA:n, STV:n ja TAF:n toimisto on Espoossa Otaniemessä, Otakaari 24 (Dipoli).

Lähteet

Aiheesta muualla 
Teknillisten tieteiden akatemian kotisivu (ttatv.fi)
TTA:n jäsenmatrikkeli  (ttatv.fi)
Suomen Tiedeakatemiat (academies.fi)

Tiedeakatemiat
Suomen tiede ja tekniikka
Andreas Buder

Andreas Buder (s. 22. toukokuuta 1979 Scheibbs) on itävaltalainen alppihiihtäjä, joka on kilpaillut maailmancup-tasolla kaudesta 1997–1998 lähtien.

Buder saavutti maailmanmestaruuden syöksylaskusta Chamonix’n juniorien MM-kilpailuista 1998. Maansa mestaruuskilpailuista hän on voittanut neljä mestaruutta ja saavuttanut kolme muuta mitalisijaa.

Maailmancupissa Buder saavutti ensimmäisen palkintokorokesijoituksensa oltuaan kolmas Garmisch-Partenkirchenin syöksykisassa 28. tammikuuta 2006. Syöksykilpailuissa hän on ollut lisäksi kolmas Lake Louisessa ja toinen Bormiossa vuonna 2007. Kauden 2007–2008 syöksycupissa hän oli yhdestoista.

Lähteet 
 Andreas Buder FIS:n tietokannassa

Itävaltalaiset alppihiihtäjät
Vuonna 1979 syntyneet
Elävät henkilöt
Mikojan MiG 1.44

Mikojan MiG 1.44 (;) oli Mikojan-suunnittelutoimiston kehittämä prototyyppilentokone. Projekti oli Venäjän vastaus Yhdysvaltojen ATF-ohjelmaan (Advanced Tactical Fighter), ja siinä oli joitain viidennen sukupolven hävittäjän piirteitä, kuten esimerkiksi kyky lentää yliäänennopeudella ilman jälkipoltinta. Koneen tutka-poikki-pinta-alaa oli myös hiukan pyritty pienentämään aikaisempiin koneisiin verrattuna, joskaan se ei ollut varsinaisten häivekoneiden tasolla. Ohjelmaa vaivasi vakava rahoituksen puute, ja konetyyppi lensikin esilentonsa vasta 29. helmikuuta 2000, yhdeksän vuotta aikataulusta myöhässä. Projektin nykyinen tila on tuntematon.

Tekniset tiedot 

Huom!: Suurin osa teknisistä tiedoista on arvioita, koska 1.44 ei edennyt esituotantovaihetta pidemmälle

Katso myös
Chengdu J-20

Lähteet

Aiheesta muualla

Hallen hävittäjäsivu: MiG-1.42

Venäläiset hävittäjälentokoneet
2000-vuosikymmenen hävittäjälentokoneet
Rahman Rahi

Rahman Rahi (s. 6. toukokuuta 1925) on intialainen runoilija. Hän syntyi Srinagarissa ja kirjoittaa kotiseudullaan puhutulla kašmirin kielellä.

Rahi on saanut Padma Shrin, Sahitya Akademi Fellowshipin ja Jnanpith-palkinnon. Hän on myös Kashmirin yliopiston emeritusprofessori.

Lähteet 

Intialaiset runoilijat
Vuonna 1925 syntyneet
Elävät henkilöt
Alain Touraine

Alain Touraine (s. 3. elokuuta 1925) on ranskalainen sosiologi. Hän kuuluu nykyajan eurooppalaisen yhteiskuntakeskustelun merkkihenkilöihin. Hän on varsinkin uusien yhteiskunnallisten liikkeiden ja jälkiteollisen yhteiskunnan keskeinen teoreetikko.

Touraine on työskennellyt tutkimusjohtajana Pariisin École des hautes études en sciences sociales -laitoksessa, jonka sisällä hän on perustanut CADIS-tutkimuskeskuksen.

Useita yhteiskuntatieteellisiä teoksia julkaissut Touraine sai vuonna 1998 Amalfi-palkinnon.

Ranskalaiset sosiologit
Vuonna 1925 syntyneet
Elävät henkilöt
94 Ceti

94 Ceti on kaksoistähti noin 73 valovuoden päässä Valaskalan tähdistössä. 94 Ceti A on massaltaan 1,3 kertaa Auringon kokoinen, kun taas 94 Ceti B on punainen kääpiö. Vuonna 2000 löydettiin eksoplaneetta 94 Ceti b.

Katso myös
Luettelo eksoplaneetoista

Valaskalan tähdistö
Kaksoistähdet
Christopher Fowler

Christopher Fowler (s. 1953 Greenwich, Lontoo) on englantilainen jännityskirjailija. Hän on kirjoittanut kauhua, satiiria ja rikoskirjallisuutta. Karisto on julkaissut Fowlerin tuotannosta suomeksi Varjomaailman (Roofworld) vuonna 1990 Eero Mänttärin käännöksenä.

Aiheesta muualla 
 Kotisivut 
 Sami Myllymäki: Varjomaailma. Aikakone 2/1992.

Englantilaiset jännityskirjailijat
Vuonna 1953 syntyneet
Elävät henkilöt
Säkenöivää voimaa

Säkenöivää voimaa on tribuuttialbumi, joka sisältää eri suomalaisartistien ja -yhtyeiden tulkintoja Sielun Veljien kappaleista. Levy julkaistiin 15. maaliskuuta 2002.

Kappaleet 

 Jonna Tervomaa: "Onnellinen päivä"
 Neljä Ruusua: "Yö erottaa pojasta miehen"
 Maija Vilkkumaa: "Pohjois-Amerikka"
 Popeda: "Aina nälkä"
 Suburban Tribe: "Peltirumpu"
 Timo Rautiainen & Trio Niskalaukaus: "Mustamaalaan"
 Aknestik: "Elintaso"
 Ville Leinonen & Valumo: "Kaksin"
 Tulenkantajat: "Huuhaa puuhaa"
 Bitch Alert: "Kevät"
 Pauli Hanhiniemen Perunateatteri: "Museossa"
 Eläkeläiset: "Säkenöivä humppa"
 Petri Nygård: "Haista vittu"

Sielun Veljet
Vuoden 2002 albumit
Suomalaiset rockalbumit
Tribuuttialbumit
2:37

2:37 on vuonna 2006 valmistunut australialainen koulumaailmaan sijoittuva draamaelokuva, jonka on ohjannut, käsikirjoittanut ja tuottanut ensikertalainen Murali K. Thalluri. Hän oli ehdolla elokuvasta Un Certain Regard -palkinnon saajaksi Cannesin elokuvajuhlilla 2006.  Hän oli myös ehdolla parhaasta käsikirjoituksesta, Teresa Palmer parhaasta naispääosasta ja Frank Sweet parhaana nuorena näyttelijänä Australian elokuvainstituutin palkintogaalassa.

Tarina 

Tavallisen australialaisen koulun vessasta löytyy kello 2:37 oppilas, joka on tehnyt itsemurhan. Elokuva palaa sen jälkeen samaisen koulupäivän aamuun, jolloin muutaman koululaisen ongelmat vähitellen paljastuvat. Lopulta selviää, kuka koulun oppilaista ei enää kestänyt.

Rooleissa

Yhtäläisyydet Elephant-elokuvaan 

2:37:ssä on runsaasti yhtäläisyyksiä Gus Van Santin ohjaamaan Elephant-elokuvaan (2003). Molemmat elokuvat kertovat suurista koulumaailmaan liittyvistä ongelmista, kuten koulukiusaamisista. Elokuvat koostuvat pääosin pitkistä steadicam-otoista, joissa seurataan tiettyjä koulun oppilaita. Elokuvissa myös samat kohtaukset toistuvat eri kuvakulmasta kuvattuna. Molemmissa elokuvissa on myös kuvattu paljon taivasta ja puita.

Molemmissa elokuvissa on sama äänisuunnittelija, Leslie Shatz, mistä johtuen elokuvissa on käytetty samoja äänitehosteita. Molemmissa elokuvissa oppilas soittaa klassista musiikkia pianolla. Molemmissa elokuvissa on kohtaus, jossa luokassa keskustellaan homoseksuaalisuudesta, ja elokuvissa on myös poikien välinen suutelukohtaus. Lisäksi molemmissa elokuvissa tyttö käy oksentamassa vessanpönttöön.

Lähteet 

Draamaelokuvat
Vuoden 2006 australialaiset elokuvat
Elokuvat itsemurhasta
Tuulomajoen vesistö

Tuulomajoen vesistö (vesistöaluetunnus 72) on Suomessa vesistöalue, jonka laskujoki Tuulomajoki laskee Barentsinmeren Kuolanvuonoon. Se alkaa Nuorttijärven eteläosasta katsoen kolmelta pääsuunnalta. Lounaasta päähaara on Hirvasjoen haara, johon liittyy yläjuoksun alemmalla osuudella idästä Vujoki. Länsilounaasta yhtyy Nuorttijoen reitti ja Nuorttijoen länsipuolelta Jaurujoki. Lännestä Nuorttijärven pohjoisosaan virtaa Ivalosta lähtöisin oleva Luttojoki sivujokineen, joista pohjoisin lähinnä Nuorttijärveä on Akkajoki. Suomen puolella Luttojoen eteläinen sivujoki on Suomujoki. Tuulomajoen vesistön valuma-alueen pinta-ala on 21 140 neliökilometriä, josta 3 241,02 neliökilometriä kuuluu Venäjän puolelle.

Vesistöalueen toisessa jakovaiheessa on seuraavat alueet tai valuma-alueet :
 Luttojoen Rajajoosepin alue (72.01)
 Luttojoen yläosan valuma-alue (72.02)
 Hirvasjoen yläosan valuma-alue (72.03)
 Nuorttijoen latvan valuma-alue (72.04)
 Kokko-ojan–Vitsaojan valuma-alue (72.05)
 Jaurujoen yläosan valuma-alue (72.06)
 Anterinjoen yläosan valuma-alue (72.07)
 Suomujoen valuma-alue (72.08)
 Kivijoen valuma-alue (72.09)
 Kivijoen valuma-alue (Venäjän puolella) (72.09 R)

Nuorttijärven koillisosassa on ensimmäinen vesistön ja samalla joen vesivoimaloista, Ylä-Tuuloman vesivoimalaitos, mistä virtaa Tuulomajoki kohti Barentsinmerta, Pohjoista jäämerta.

Ennen Kuolaa on toinenkin vesivoimalaitos, edellistä vähätehoisempi Ala-Tuuloman vesivoimalaitos.

Lähteet

Viitteet

Aiheesta muualla

 Tuulomajoen vesistö
Schönau im Schwarzwald

Schönau im Schwarzwald on kaupunki Baden-Württembergin osavaltiossa, eteläisessä Saksassa. Se kuuluu Freiburgin hallintopiiriin ja Lörrachin piirikuntaan. Kaupunki sijaitsee eteläiseen Schwarzwaldiin kuuluvassa Wiesentalin laaksossa. Sen asukasluku on noin 2 500.

Historia 
Varhaisin tunnettu kirjallinen maininta Schönausta on peräisin vuodelta 1113. Kaupunki sijaitsi St. Blasienin benediktiiniluostarin valtapiirissä ja oli osa Pyhän saksalais-roomalaisen keisarikunnan Vorderösterreich-aluetta. Vuonna 1805 kaupunki siirtyi tuolloin perustettuun Badenin suurherttuakuntaan. Kaupunkioikeudet Schönaulle myönnettiin vuonna 1809.

Muuta
Saksan jalkapallomaajoukkueen päävalmentaja Joachim Löw on kotoisin Schönau im Schwarzwaldista.

Lähteet

Aiheesta muualla 

 Kaupungin verkkosivusto

Baden-Württembergin kunnat
Saksan kaupungit
Gangsta rap

Gangsta rap on yksi hip hop -musiikin genreistä. Gangsta rap -nimitys tulee afrikkalais-amerikkalaisen slangin sanasta, joka tarkoittaa katujengin jäsentä. Genre käsitteleekin rikollisia aiheita, muiden muassa väkivaltaa, huumeita, prostituutiota. Genre syntyi vuonna 1983, jolloin ilmestyivät ensimmäiset gangsta rap -kappaleet, kuten Ice-T:n ”Cold Wind Madness” ja ”Body Rock/Killers” sekä Kevin Riptonin kappaleet ”Chillaxin” ja ”My Homie Achmed Waqazz”. Gangsta rapin teki 1980-luvun loppupuolella suosituksi muun muassa rap-ryhmä N.W.A. Gangsta rap sai N.W.A:n ja Ice T:n myötä huomiota koko Yhdysvalloissa. Sen seurauksena gangsta rapista tuli kaupallisesti tuottavin hip hop -musiikin genre. 

Gangsta rap -musiikkia on kritisoitu paljon. Kritiikkiä on tullut sekä oikeisto- että vasemmistopoliitikoilta ja uskonnollisilta johtajilta. Gangsta rappia on syytetty esimerkiksi väkivallan, sovinismin, katujengien ja rikollisuuden ylistämisestä. Gangstaräppärit ovat puolustautuneet sanomalla, että he vain kuvaavat kappaleissaan katuelämän todellisuutta.

Mafioso rap 

Mafioso rap on hip hop -musiikin alalaji, jota on joskus pidetty itärannikon versiona gangsta räpistä. Genrelle tyypillinen aihe on rikoksilla saavutettu ylellisyys, ja sanoituksissa viitataan usein gangstereihin ja järjestäytyneeseen rikollisuuteen, etenkin mafiaan.

Mafioso räpin alullepanijana pidetään usein Kool G Rap & DJ Polo -duon esikoisalbumia Road to the Riches, joka julkaistiin vuonna 1989. Tämän jälkeen genre vietti hiljaiseloa, kunnes tuli taas suosioon Raekwonin vuonna 1995 ilmestyneen Only Built 4 Cuban Linx... -albumin myötä. Pian mafioso räpin keskeisiksi artisteiksi nousivat muun muassa Nas, AZ, Fat Joe, The Notorious B.I.G ja Jay Z. 1990-luvun lopulla genren suosio alkoi kuitenkin hiipua. 2000-luvulla muun muassa Rick Ross on ollut yksi genren ylläpitäjistä.

Tunnetuimpia gangsta rap -artisteja  

Tha Dogg Pound (DPG)
Kurupt
Daz Dillinger
Soopafly
N.W.A
Eazy-E
Ice Cube
Dr. Dre
MC Ren
DJ Yella
Arabian Prince

Westside Connection
Ice Cube
Cypress Hill
B-Real
Sen Dog
Eric Bobo
Mack 10
WC
2Pac
Ice-T
DMX
The Notorious B.I.G.
The Game
Xzibit

Snoop Dogg
Big L
50 Cent
Compton’s Most Wanted
MC Eiht
Mobb Deep
Prodigy (artisti)
Havoc

Tunnettuja suomalaisia gangsta rap -artisteja 

DJ Kridlokk
Eevil Stöö
Tuuttimörkö 
Hannibal
Julma-Henri 
Leijona
Lasse K
Opaali
Likanen Etelä
Sairas T

OG Ikonen
OG Ulla-Maija 
Panama Rayo
Petos
Steen1
Puukko-B
Retale
Tippa-T

Tunnettuja meksikolaisia gangsta rap -artisteja 

Dharius
Cartel de Santa
Big Flow Music
Fermín IV

Kinto Sol
Akwid

Lähteet

Seulonnan keskeiset artikkelit
Pimeyden sydän

Pimeyden sydän () on puolalaissyntyisen brittikirjailijan Joseph Conradin romaani, joka ilmestyi alun perin kolmiosaisena jatkokertomuksena Blackwood's Magazine -lehdessä vuonna 1899 ja kirjana ensimmäisen kerran vuonna 1902. Kirjaa pidetään merkittävänä englanninkielisenä teoksena ja osana länsimaista kaanonia.

Kirja kertoo miehestä, joka tunkeutuu jokilaivalla Kongojokea pitkin syvälle Kongoon tavatakseen mielessään myyttiset mittasuhteet saaneen norsunluukauppias Kurtzin.

Teoksen suomennos ilmestyi 1968 suomentajana Kristiina Kivivuori. Käännös saa Raisa Kuikan Kiiltomato-sivustolla kirjoittamassa arviossa kiitokset teoksen arvoisena suomennoksena, joka ei vielä 2000-luvulla ole vanhentunut eräitä pikku yksityiskohtia lukuun ottamatta.

Francis Ford Coppolan elokuva Ilmestyskirja. Nyt. (1979) pohjautuu löyhästi Pimeyden sydämeen, mutta tapahtumat on siirretty Vietnamin sodan aikaiseen Kaakkois-Aasiaan.

Lähteet

Aiheesta muualla
 Antti Majander: Niille jotka pimeydessä vaeltavat . Helsingin Sanomat 18.4.2005.
Pimeyden sydän Gutenberg-projektissa 
 Äänikirja ja sitä vastaava teksti: Heart of Darkness (www.loudlit.org) 
 Heart of Darkness ilmaisena äänikirjana LibriVoxissa 
 Heart of Darkness  kokotekstinä American Literaturessa 

Englantilaiset romaanit
Vuoden 1902 kirjat
Pete Capella

Pete Capella (oik. Peter Regerland Capella, s. 3. kesäkuuta 1977 Red Bank, New Jersey) on yhdysvaltalainen ääninäyttelijä, joka tuli tunnetuksi dubattuaan Jaden Yukia Yu-Gi-Oh! GX:ssä ja myöhemmin vuonna 2006 Silver the Hedgehogia hahmon ensi pelissä Sonic the Hedgehog.

Elämäkerta
Capella syntyi Red Bankissa ja kasvoi Middletownissa New Jerseyssä, jossa hän myös opiskeli näyttelemistä Salisburyn yliopistossa. Tämän jälkeen Capella on esiintynyt televisiomainoksissa, tehnyt mainosjuontoja ja ääninäytellyt animaatioissa. Hän opettaa myös näyttelemistä ja improvisointia. Dubatessaan Yu-Gi-Oh! GX:ää ja äänitettyään samalla ensimmäisen alkuperäisen ääniroolinsa Teini-ikäisiin mutanttininjakilpikonniin Capella työskenteli 4Kidsille asuessaan New Yorkissa. Jätettyään 4Kidsin hän muutti Kaliforniaan, kun Viz Median agentti pyysi Capellaa kertojaääneksi muutamiin mainoksiin, sekä tuleviin animesarjoihin. Huolimatta muutosta Capella jatkoi dubbaamistaan Yu-Gi-Oh! GX:n parissa. Hänellä oli myös vuonna 2009 pieni rooli elokuvassa Turtles Forever, jossa Capella toimi Donatellon äänenä elokuvan lopussa.

Aiheesta muualla
 
 TV.com  
 Voice Chasers  

Yhdysvaltalaiset ääninäyttelijät
Videopelien ääninäyttelijät
Amerikanitalialaiset
Vuonna 1977 syntyneet
Elävät henkilöt
Richard Crenna

Richard Donald Heracles Crenna (30. marraskuuta 1926 – 17. tammikuuta 2003) oli yhdysvaltalainen näyttelijä, joka muistetaan esimerkiksi Rambo-elokuvista. Hän voitti Emmy-palkinnon pääroolistaan televisioelokuvassa Poliisin painajainen (1985). 

Crenna sairastui vanhuudessaan haimasyöpään; hän oli kuollessaan 76-vuotias. Hänellä on tähti Hollywood Walk of Famella.

Aiheesta muualla 
  

Yhdysvaltalaiset näyttelijät
Hollywood Walk of Fame
Primetime Emmy -palkinnon saajat
Vuonna 1926 syntyneet
Vuonna 2003 kuolleet
Kansainvälinen opiskelijaurheiluliitto

Kansainvälinen opiskelijaurheiluliitto () on vuonna 1949 perustettu opiskelijaurheilun kattojärjestö, johon kuuluu yli 140 kansallista opiskelijaurheiluliittoa. Liiton toimipaikka on Lausanne.

FISU järjestää parittomina vuosina Universiadit kesä- ja talvikisoina. Parillisina vuosina se järjestää opiskelijoiden maailmanmestaruuskisoja pääosin lajeissa, jotka eivät ole Universiadien ohjelmassa.

Kansainvälisen opiskelijaurheiluliiton puheenjohtajana on toiminut vuodesta 1999 lähtien yhdysvaltalainen George E. Killian.

Lähteet

Aiheesta muualla 
 FISU

Kansainväliset urheilujärjestöt
Opiskelijajärjestöt
Opiskelijaurheilu
Northern Line

Northern Line on Lontoon metron metrolinja, joka avattiin vuonna 1890. Linjan tunnusväri on musta. Northern Line on matkustajamääriltään Lontoon metron vilkkain linja. Sen 50 asemasta 36 on maan alla.

Lähteet

Aiheesta muualla 

Lontoon metro
Oikeutettu sota

Oikeutettu sota () on kristillisen teologian oppi, jonka nykyinen muotoilu on peräisin pääosin kirkkoisä Augustinukselta ja Tuomas Akvinolaiselta. Siinä on kuitenkin havaittavissa piirteitä vanhemmasta, roomalaisesta oikeuskäsityksestä. Oikeutettu sota on osa useimpien merkittävien kirkkokuntien opetusta, mukaan lukien nykyisen katolisen kirkon ja luterilaisten kirkkojen virallisen opin.

Historia
Roomalainen käsitys sodan oikeutuksesta joissain olosuhteissa periytyy vähintään Ciceron ajalta. Kristilliseen systemaattiseen teologiaan sen toivat Augustinus ja Tuomas Akvinolainen<ref>BBC: St Thomas Aquinas' Conditions for a Just War, Lontoo, 2001.</ref>. Ensimmäinen puhtaasti sodan oikeutusta käsittelevä teos oli Stanisław Skarbimierzlaisen De bellis justis, jossa etsittiin oikeutusta Puolan sodalle Saksan ritarikuntia vastaan. Teologian ja yhteiskuntafilosofian haarautuessa erilleen Alberico Gentili ja Hugo Grotius pyrkivät korvaamaan oikeutetun sodan'' kansainvälisellä oikeudella ja tuomaan kysymyksen näin normaaliin lainsäädännölliseen viitekehykseen.

Kristillisiä käsityksiä oikeutetusta sodasta

Katolinen kirkko
Katolisen kirkon virallinen kanta oikeutettuun sotaan löytyy katolisen katekismuksen jakeesta 2309. Sen mukaan sota on oikeutettu jos seuraavat ehdot täyttyvät yhtä aikaa:
 kyse on puolustussodasta hyökkäystä vastaan, jonka vaikutukset olisivat vakavia, kestäviä ja varmoja;
 muut keinot hyökkäyksen torjuntaan ovat osoittautuneet tehottomiksi;
 vastarinnalla on realistiset mahdollisuudet onnistua ja
 sodan aiheuttamat vahingot eivät ole suurempia kuin ne vahingot joita pyritään torjumaan.

Luterilainen kirkko
Luterilaisen kirkon oppi korostaa laillisen esivallan oikeutusta ja edellyttää ihmisiä kunnioittamaan sitä. Oikeutettu sota ja asepalvelus mainitaan Augsburgin tunnustuksessa sallittuina.

Katso myös 
 Sodan etiikka

Lähteet

Systemaattinen teologia
Sodankäynti
Katolinen yhteiskuntaoppi
Wagner Lamounier

Wagner "Antichrist" Lamounier on brasilialainen muusikko. Hän oli death metal -yhtye Sepulturan alkuperäinen laulaja ja kitaristi, jo ennen kuin yhtye tunnettiin nimellä Sepultura. Hän kuitenkin erosi (tai erotettiin) sisäisten ristiriitojen vuoksi yhtyeestä jo 1985 oltuaan siinä vasta vuoden. Lamounier kuitenkin kirjoitti Bestial Devastation -EP:n kappaleen "Antichrist" sanoitukset – Lamounier itsekin käytti taiteilijanimeä "Antichrist" (antikristus). Pian erottamisen jälkeen 1985 hän liittyi thrash/black/death metalia soittaneeseen Sarcófagoon. Sarcófagon ollessa vuonna 1988 tauolla hän oli mukana perustamassa Cirrhosis-yhtyettä, josta hän kuitenkin erosi pian ja aktivoi Sarcófagon uudelleen. Vuonna 2000 Sarcófago hajosi ja nykyään Lamouneir opettaa taloustiedettä Belo Horizonten yliopistossa.

Sepulturassa yhtyeen alkuaikoina soittanut Lamounier alkoi kymmenen vuotta yhtyeestä eroamisensa jälkeen paljastaa entisten yhtyetoveriensa yksityisasioita julkisuuteen. Tästä ymmärrettävästi suivaantunut Sepulturan nokkamies Max Cavalera kirjoitti Soulfly-yhtyeensä nimikkodebyytille kappaleen "Bumbklatt" joka kertoi Lamounierista.

Aiheesta muualla 
 

Metallimusiikin laulajat
Metallimusiikin kitaristit
Brasilialaiset kitaristit
Brasilialaiset laulajat
Syntymävuosi puuttuu
Segenmark

Suomen PA Segenmark Oy on erikoistunut sekä muovikorttien (pankkikortit, jäsenkortit, henkilökortit, lahjakortit jne.) valmistukseen, että niiden tuotannossa tarvittavan teknologian toimittamiseen. Segenmark toimittaa myös sirukortteja. 

Segenmark on osallistunut Suomessa 2006 käyttöön otetun biometrisen passin valmistukseen, passin kilpailutuksen voitti hollantilainen SDU Identification ja Segenmark. Passit valmistetaan polykarbonaatista laserkaivertamalla.

Suomen PA Segenmark Oy on ruotsalaisen ACSC AB:n (All Cards Service Center AB) omistama tytäryhtiö. ACSC on noteerattu Tukholman pörssissä.

Aiheesta muualla
Yrityksen kotisivu 

Maksukortit
Suomalaiset yritykset
Franco Harris

Franco Harris (s. 7. maaliskuuta 1950) on yhdysvaltalainen amerikkalaisen jalkapallon pelaaja. Hän pelasi keskushyökkääjänä Pittsburgh Steelersissä vuosina 1972–1983 ja sen jälkeen lyhyesti Seattle Seahawksissa. 

Harris oli yhdeksään otteeseen Pro Bowlissa. Hänet valittiin 1970-luvun vuosikymmenjoukkueeseen (all-decade team), ja hänet on kelpuutettu Pro Football Hall of Fameen.

Lähteet 

Yhdysvaltalaiset amerikkalaisen jalkapallon pelaajat
Vuonna 1950 syntyneet
Elävät henkilöt
Hammersmith & City Line

Hammersmith & City Line on Lontoon metron metrolinja. Linja avattiin tammikuussa 1864. Hammersmith & City Line on vähiten käytetty Lontoon metron metrolinjoista. Matkustajia on vuosittain 45 845 000. 25,5 kilometrin mittaisella linjalla on 29 asemaa. 28 linjan asemasta 14 on maan alla. Linjan tunnusväri on vaaleanpunainen.

Lähteet

Lontoon metro
Samuil Vainštein

Samuil Osipovitš Vainštein (1894 – 1942) oli venäjänjuutalainen shakinpelaaja, shakkitapahtumien organisoija, julkaisija sekä toimittaja. Vainštein oli yksi niistä yhdestätoista venäläisestä pelaajasta, jotka jäivät 1914 ensimmäisen maailmansodan syttyessä Saksaan vangeiksi oltuaan tuolloin siellä turnauksessa. Vangit pelasivat keskenään useita turnauksia sodan aikana Saksassa. 

Sodan päätyttyä Vainštein palasi Petrogradiin (Leningradiin). Hän oli tärkeä shakkimaailman vaikuttaja paitsi kärkipelaajana myös yhdistystoiminnan moottorina ja lehtimiehenä. Hän oli yleisvenäläisen shakkiliiton johdossa jo vuonna 1924 ja vuodesta 1938 Leningradin shakkiklubin esimies. Vainštein puhui kaikkia Euroopan tärkeimpiä kieliä sujuvasti. Hän menehtyi nälkään Leningradin piirityksen aikana 1942.

Lähteet
E. Winter: Chess notes archives: 3540. The internees  
V.Faibisovich: The first six years  
B. Wall: Chess During World War II  

Venäläiset shakinpelaajat
Vuonna 1894 syntyneet
Vuonna 1942 kuolleet
Hans Plenk

Hans Plenk (s. 21. helmikuuta 1938) on Länsi-Saksalle kilpaillut ohjaskelkkailija. Hän voitti pronssia vuoden 1964 talviolympialaisissa Innsbruckissa.

Plenk voitti lajinsa maailmanmestaruuskilpailuissa kaikkiaan viisi mitalia: kultaa 1965, hopeaa 1961 ja 1963 sekä kaksi pronssia vuonna 1960. 

Saksalaiset ohjaskelkkailijat
Saksalaiset olympiamitalistit
Vuonna 1938 syntyneet
Elävät henkilöt
Marcel André J. Gervais

Marcel André J. Gervais (s. 21. syyskuuta 1931) on katolisen kirkon kanadalainen pappi. Hänet vihittiin papiksi 31. toukokuuta 1958 ja piispaksi 11. kesäkuuta 1980.

Gervais toimi Ottawan hiippakunnan arkkipiispana Joseph-Aurèle Plourden jälkeen 1989–2007.

Lähteet

Katoliset arkkipiispat
Kanadalaiset papit
Vuonna 1931 syntyneet
Elävät henkilöt